Karl Emil Berg
Karl Emil Berg (16. syyskuuta 1869 Lappeenranta – 22. kesäkuuta 1921 Helsinki) oli suomalainen kenraali, joka toimi vuoden 1921 suojeluskuntaselkkauksen yhteydessä kaksi päivää suojeluskuntien ylipäällikkönä ennen kuin teki itsemurhan kunniasyistä. Berg toimi myös Suomen sotaministerinä 1919–1920.
Emil Perttilä
Jaakko Emil Perttilä (aiemmin Ahlfors, 18. helmikuuta 1875 Isokyrö – 21. elokuuta 1933 Seattle, Yhdysvallat) oli suomalainen poliitikko. Hän toimi kansanedustajana (1907–1908) ja Suomen Sosialidemokraattisen Puolueen puheenjohtajana (1905–1906). Perttilä oli vuoden 1905 suurlakkokomitean puheenjohtaja. Hän siirtyi pois Suomesta vuonna 1909.